钦定古今图书集成/明伦汇编/闺媛典/第146卷 > 郭纶妻周氏〈董氏王氏二谷氏附〉
## 钦定古今图书集成/明伦汇编/闺媛典/第146卷 > 郭纶妻周氏〈董氏王氏二谷氏附〉

按《畿辅通志》：“周氏，郭纶妻，顺天府人。纶从兄辽东备
御，以王事死。周年二十，抚遗孤卫国。卫国娶董氏，未
久奉命提调大安口，亦死。董氏年十九，孝事孀姑，抚
长子承嗣，遗腹子承忠。承嗣娶雷氏，承忠娶王氏，嗣
卒，忠亦夭。王抚遗孤铨远，娶谷氏，铨远又早没。谷抚
孤东镇，亦娶于谷。镇丧无嗣，五世同寡，俱守节数十”
年而没。